Paġna L-attivitajiet kummerċjali tal-impriżi kkonċernati huma: Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.8171 — SEGRO/PSPIB/SELP/TREZZO, fl-indirizz li ġej: Il-Consorzio di Tutela del Formaggio BRA DOP għandu l-jedd li jressaq applikazzjoni għal emenda skont l-Artikolu 13(1) tad-Digriet Nru 12511 tal-14 ta' Ottubru 2013 tal-Ministeru tal-Politika tal-Agrikoltura, tal-Ikel u tal-Forestrija. Deskrizzjoni tal-prodott Prova tal-oriġini Metodu tal-produzzjoni Oħrajn [timtela' kif meħtieġ] Emenda tal-ispeċifikazzjoni tal-prodott ta' DOP jew IĠP irreġistrata li tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li ma teħtieġ l-ebda emenda tad-dokument uniku ppubblikat. Emenda tal-ispeċifikazzjoni tal-prodott ta' DOP jew IĠP irreġistrata li tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li teħtieġ emenda tad-dokument uniku ppubblikat. Emenda tal-ispeċifikazzjoni tal-prodott ta' DOP jew IĠP irreġistrata li tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li għaliha ma jkun ġie ppubblikat l-ebda dokument uniku (jew dokument ekwivalenti). Emenda tal-ispeċifikazzjoni tal-prodott ta' STG irreġistrata li tikkwalifika bħala minuri skont ir-raba' subparagrafu tal-Artikolu 53(2) tar-Regolament (UE) Nru 1151/2012. Wara r-raba' sentenza tal-Artikolu 8 tal-ispeċifikazzjoni ddaħħlet is-sentenza "Il-logo tal-ġobon tad-DOP Bra huwa ta' lewn aħmar għall-Bra, il-Bra Tenero u l-Bra Tenero d'Alpeggio u ta' lewn kannella għall-Bra Duro u l-Bra Duro d'Alpeggio. Minbarra dan il-logo jrid jidher il-logo Komunitarju" Barra minn hekk iddaħħlu l-grafiċi speċifiċi tal-logos possibbli Din l-emenda toriġina mill-ħtieġa li jiġu identifikati b'mod l-iktar immedjat id-diversi varjetajiet ta' BRA min-naħa tal-konsumatur u għaldaqstant iddaħħlet il-possibbiltà li direttament fuq il-logo tad-denominazzjoni jkun hemm il-kitba BRA TENERO jew BRA DURO u BRA TENERO D'ALPEGGIO jew BRA DURO D'ALPEGGIO. Għaldaqstant il-logos possibbli se jkunu: It-tmien sentenza tal-Artikolu 8 inkitbet mill-ġdid u ddaħħlet il-possibbiltà li tiġi riprodotta t-tikketta stampata (tikkettar) anke bl-użu tal-iswed u l-abjad meta l-prodott jinbiegħ f'porzjonijiet/ippakkjat bil-lest. Barra minn hekk it-terminu ppakkjat ġie sostitwit bit-terminu ppakkjat bil-lest. Għaldaqstant fejn kien hemm miktub: "Il-ġobon jista' jinbiegħ kemm sħiħ kif ukoll imqatta', f'porzjonijiet jew ippakkjat. Il-Bra Duro jista' jiġi ppakkjat minn qabel f'għamla maħkuka. It-tqattigħ, l-imballaġġ u t-tħakkik jistgħu jsiru wkoll barra miż-żona ġeografika ta' produzzjoni." Il-ġobon jista' jinbiegħ kemm sħiħ kif ukoll imqatta', kemm f'porzjonijiet kif ukoll ippakkjat bil-lest, it-tip Duro jista' jiġi ppakkjat bil-lest anke f'għamla maħkuka, għal dawn il-possibbiltajiet, jistgħu jiġu riprodotti l-logos bl-abjad/bl-iswed. It-tqattigħ f'porzjonijiet u l-ippakkjar bil-lest, it-tħakkik jew it-tqaxxir jistgħu jsiru wkoll barra miż-żona ġeografika tal-produzzjoni. Il-possibbiltà li jiddaħħal l-użu tal-abjad u l-iswed saret meħtieġa peress li ħafna printers tat-tikketti tal-prodott f'porzjonijiet/ippakkjat bil-lest jipprevedu esklużivament il-possibbiltà li jistampaw bl-abjad/bl-iswed. Attività bħal din titwettaq kemm minn distributuri bl-ingrossa kif ukoll dawk li jaqsmu l-prodott f'porzjonijiet. Klassi 1.3. Ġobon Il-prodott finali jrid ikollu l-karatteristiċi li ġejjin: Il-kejl u l-piż jirreferu għall-prodott wara l-perjodu minimu ta' maturazzjoni. L-għalf bażiku jew prevalenti tal-annimali tal-ħalib u possibbilment tal-mogħoż u tan-nagħaġ irid jikkonsisti f'għalf bil-ħaxix u/jew ikkonservat, jew issupplimentat b'għalf bit-tiben adegwat. Aktar minn 50 % (bil-piż) ta' dan l-għalf irid ikun ġej miż-żoni tal-produzzjoni. Ħalib tal-baqra, li jista' jiżdied miegħu (massimu ta' 20 %) il-ħalib tal-mogħża u/jew tan-nagħġa, potenzjalment semixkumat għall-Bra Duro. Għall-Bra d'Alpeggio l-ħalib użat jista' jkun semixkumat kemm għat-tip Tenero kif ukoll għat-tip Duro, u jintużaw ukoll melħ, kimożina likwida tal-għoġol. L-azjendi tat-trobbija tal-annimali tal-ħalib li l-produzzjoni tagħhom hija maħsuba għall-ipproċessar fi "Bra" jridu jkunu jinsabu fiż-żona ġeografika ddefinita. Il-produzzjoni tal-ħalib u l-ipproċessar tiegħu, kif ukoll il-maturazzjoni, għandhom isiru fiż-żona ġeografika ddefinita. Wara li l-ġobon jitqiegħed f'forom, jintużaw tikketti apposta biex japplikaw il-marka tal-oriġini li jkollha fuqha l-ittra B stilizzata, il-varjetà Duro jew Tenero, u n-numru tal-produttur, li jikkonsisti fl-akronimu tal-provinċja u numru b'żewġ ċifri. Il-marka ta' konformità tingħata fuq tikketta stampata f'forma ta' ċirku b'dijametru ta' 20-28 cm fuq sfond isfar lewn it-tiben għall-produzzjoni normali, u sfond aħdar għall-Bra d'Alpeggio, kif ukoll fuq il-marka stampata fuq il-ġenb. Il-marka ta' konformità tikkonsisti f'tikketta stampata (tikkettar) bil-kitba BRA TENERO jew BRA DURO, BRA TENERO D'ALPEGGIO jew BRA DURO D'ALPEGGIO, kif ukoll il-logo karatteristiku ta' raġel żgħir bil-mustaċċi u liebes kappell li qed iġorr ġobna li diġà nqatgħet biċċa minnha. Il-logo tal-ġobon tad-DOP Bra huwa ta' lewn aħmar għall-Bra, il-Bra Tenero u l-Bra Tenero d'Alpeggio u ta' lewn kannella għall-Bra Duro u l-Bra Duro d'Alpeggio. Minbarra dan il-logo jrid jidher il-logo Komunitarju. Il-prodott jista' jitqiegħed fis-suq bid-Denominazzjoni ta' Oriġini Protetta "Bra" biss wara s-segwitu ta' tali proċedura. Tista' tintuża kolla tal-ikel biex titwaħħal it-tikketta stampata. L-istess logo għandu jiġi riprodott ukoll fuq il-prodott f'porzjonijiet. Għaldaqstant il-logos possibbli huma: Il-ġobon jista' jinbiegħ kemm sħiħ kif ukoll imqatta', kemm f'porzjonijiet kif ukoll ippakkjat bil-lest, it-tip Duro jista' jiġi ppakkjat bil-lest anke f'għamla maħkuka, għal tali possibbiltajiet, jistgħu jiġu riprodotti l-logos bl-abjad/iswed. It-tqattigħ f'porzjonijiet u l-ippakkjar bil-lest, it-taħkik jew it-tqaxxir jistgħu jsiru wkoll barra miż-żona ġeografika ta' produzzjoni. Iż-żona ta' produzzjoni u maturazzjoni tikkonsisti fit-territorju sħiħ tal-provinċja ta' Cuneo u l-muniċipalità ta' Villafranca Piemonte fil-provinċja ta' Torino. Iż-żona ġeografika ta' produzzjoni, bejn l-Alpi Marittime u l-Alpi Cozie li jinsabu madwar il-provinċja ta' Cuneo min-Nofsinhar sal-Punent, imdawra fuq in-naħa tal-Lvant bl-għoljiet għoljin ta' Langa u ta' Roero, hija kkaratterizzata mill-produzzjoni tajba tal-għalf, mill-kwantitajiet kbar ta' ħalib disponibbli u mill-kundizzjonijiet klimatiċi partikolarment adattati għall-għalf u għat-trobbija tar-razez tal-bhejjem tal-ħalib. In-nuqqas ta' ċpar fix-xitwa u ta' umdità fis-sajf jgħin biex jiżgura l-istat ta' saħħa eċċellenti tal-annimali mrobbija u tal-kultivazzjonijiet tal-għalf. Il-provinċja ta' Cuneo hija kkaratterizzata wkoll minn xtiewi aktar kesħin u xotti u sjuf relattivament friski, meta mqabbla maż-żoni aktar lejn il-Lvant tal-Pjanura Padana. Huwa proprju minħabba dawn il-fatturi ambjentali li fiż-żona tal-produzzjoni nħolqu l-kundizzjonijiet ideali għall-produzzjoni tal-ġobon Bra. Iż-żiffa, li tiġi minn fuq il-muntanji li jinsabu fiż-żona ġeografika, f'direzzjonijiet differenti, bejn filgħodu u billejl, tirriżulta f'livell baxx ta' umdità, l-aqwa kundizzjonijiet għall-maturazzjoni tal-ġobon. Iż-żona fuq ix-xaqlibiet tal-katina tal-Alpi u tal-għoljiet hija medda tal-art fertili maqsuma mix-xmajjar Po u Tanaro u minn diversi tributarji li jiltaqgħu f'forma ta' mrewħa. Il-Bra huwa ġobon ippressat li, fil-varjetajiet Tenero u Duro tiegħu, għandu importanza strateġika ta' konsum u konservazzjoni kemm għal min jipproduċih kif ukoll għal min jikkonsmah. Fil-fatt dan il-ġobon, minkejja li joriġina mit-territorji taż-żona tal-Alpi, bis-saħħa tal-kapaċità tal-produtturi li kienu jinżlu fil-widien fi tmiem is-sajf, għal aktar minn seklu sar magħruf sew ukoll fiż-żoni tal-pjanura ta' taħt għall-valur nutrizzjonali u kulturali għoli tiegħu intrinsiku għall-eżistenza tiegħu stess. L-ipproċessar, it-tqegħid f'forom u l-ippressar tal-qalba huma ta' importanza partikolari fil-produzzjoni tal-Bra. Dan il-ġobon jintgħaraf mill-qoxra partikolari tiegħu, li fil-varjetà Tenero tkun ta' lewn ċar u elastika, filwaqt li fil-varjetà Duro tkun ta' lewn aktar kannella, aktar iebsa u tista' tkun ġiet ittrattata biż-żjut. Meta jitqatta' f'fetet, tinxtamm mill-ewwel l-aroma partikolari. Filwaqt li l-Bra Tenero għandu riħa delikata u li tiftaħ l-aptit u togħma partikolarment ħelwa, il-Bra Duro għandu togħma aktar deċiża u qawwija, bi sfumaturi ħelwin u melħin. Dan jintuża fl-insalati u fl-ikel imsajjar fil-forn, li jenfasizzaw din il-kwalità speċjali tiegħu. Il-Bra Duro maħkuk jista' jintuża b'ħafna modi fil-kċina. L-interazzjoni bejn il-fatturi pedoklimatiċi u produttivi toħroġ i-karatteristiċi partikolari tal-ġobon Bra. Dan għaliex matul is-sekli, żviluppat mikroflora lokali eċċezzjonali waqt il-proċess ta' maturazzjoni, u bis-saħħa t'hekk il-Bra sar ġobon uniku u li jintgħaraf fost il-varjetajiet ta' ġobon ippressati. Fil-fatt il-ġobon Bra jagħmel parti mill-istorja u mill-kultura tal-provinċja ta' Cuneo. Il-ġobon issemma għall-belt ta' Bra billi, storikament, din kienet is-suq ewlieni ta' kummerċjalizzazzjoni tal-prodott. Il-ġobon Bra maż-żmien żamm l-aroma u t-togħma karatteristiċi tiegħu. Dawn il-karatteristiċi kummerċjali jirriżultaw miż-żona ġeografika tal-produzzjoni għaliex huwa proprju f'din iż-żona li żviluppaw u nfirxu. Barra minn hekk, il-fatt li hemm żewġ tipi differenti, Tenero u Duro, jirriżulta mill-kapaċità tal-produtturi tal-ġobon li jużaw tekniki produttivi simili ħafna, iżda fl-istess waqt jiksbu togħmiet distinti permezz ta' tekniki speċifiċi u perjodi differenti ta' maturazzjoni u raffinar, bil-qalba tal-ġobon tkun kompatta iżda qatt ma tixxotta, u tista' tintuża wkoll f'forma maħkuka. (it-tieni subparagrafu tal-Artikolu 6(1) ta' dan ir-Regolament) It-test sħiħ tal-ispeċifikazzjoni tal-prodott jinsab fuq is-sit tal-Internet li ġej: http://www.politicheagricole.it/flex/cm/pages/ServeBLOB.php/L/IT/IDPagina/3335 billi żżur il-paġna uffiċjali tal-Ministeru tal-Politika Agrikola, Alimentari u l-Forestrija (www.politicheagricole.it) u tagħfas fuq "Prodotti DOP e IGP" (fin-naħa ta' fuq fil-lemin tal-iskrin), u wara fuq "Prodotti DOP, IGP e STG" (fil-ġenb, fuq in-naħa tax-xellug tal-iskrin) u fl-aħħar tagħfas fuq "Disciplinari di produzione all'esame dell'UE". Il Consorzio di Tutela del Formaggio Toma Piemontese DOP għandu l-jedd li jressaq applikazzjoni għal emenda skont l-Artikolu 13(1) tad-Digriet Nru 12511 tal-14 ta' Ottubru 2013 tal-Ministeru tal-Politika tal-Agrikoltura, tal-Ikel u tal-Forestrija. Deskrizzjoni tal-prodott Prova tal-oriġini Metodu tal-produzzjoni Oħrajn [timtela kif meħtieġ] Emenda tal-ispeċifikazzjoni tal-prodott ta' DOP jew IĠP irreġistrata li tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li ma teħtieġ l-ebda emenda tad-dokument uniku ppubblikat. Emenda tal-ispeċifikazzjoni tal-prodott ta' DOP jew IĠP irreġistrata li tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li teħtieġ emenda tad-dokument uniku ppubblikat. Emenda tal-ispeċifikazzjoni tal-prodott ta' DOP jew IĠP irreġistrata li tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li għaliha ma jkun ġie ppubblikat l-ebda dokument uniku (jew dokument ekwivalenti). Emenda tal-ispeċifikazzjoni tal-prodott ta' STG irreġistrata li tikkwalifika bħala minuri skont ir-raba' subparagrafu tal-Artikolu 53(2) tar-Regolament (UE) Nru 1151/2012. L-emenda tirrigwarda l-possibbiltà li tiġi riprodotta t-tikketta stampata (tikketta) anke bl-użu tal-iswed u l-abjad meta l-prodott jinbiegħ f'porzjonijiet jew ikun ippakkjat bil-lest. Tali emenda hija meħtieġa peress li ħafna printers tat-tikketti tal-prodott f'porzjonijiet jew ippakkjat bil-lest jistampaw esklużivament bl-abjad u l-iswed. Din l-attività titwettaq kemm mid-distributuri bl-ingrossa kif ukoll minn dawk li jaqsmu l-prodott f'porzjonijiet. Għaldaqstant wara s-seba' sentenza tal-Artikolu 8 tal-ispeċifikazzjoni u fl-aħħar inċiż tal-punt 3.5 tad-dokument uniku żdiedet is-sentenza: "Meta l-prodott jinbiegħ f'porzjonijiet jew ippakkjat bil-lest, il-logo tal-Ġobon tad-DOP 'Toma Piemontese' u l-logo tal-Ġobon tad-DOP 'Toma Piemontese' semixaħmi jistgħu jiġu riprodotti bl-abjad u l-iswed." Barra minn hekk fl-ispeċifikazzjoni ddaħħlu l-logos bl-abjad u l-iswed kif jidhru iktar 'l isfel. Klassi 1.3. Ġobnijiet It-"Toma Piemontese" huwa ġobon prodott esklużivament bil-ħalib tal-baqra, sħiħ għall-varjetà b'ħalib sħiħ, semixkumat għall-varjetà semixaħmija. Il-prodott finali jrid ikollu l-karatteristiċi li ġejjin: (il-kejl u l-piż jirreferu għall-prodott wara l-perjodu minimu ta' maturazzjoni); L-għalf prinċipali tal-baqar għandu jikkonsisti f'għalf frisk u/jew ippreżervat, jew minn għalf bit-tiben li jiġi mill-mergħat, minn bwar jew minn artijiet mimlija ħaxix u minn tiben li jiġu primarjament miż-żona ġeografika ddefinita. Materja prima: ħalib tal-baqra, melħ, tames tal-għoġol u possibilment fermentazzjonijiet lattiċi u/jew inokuli naturali. L-inokuli naturali għandhom ikunu prodotti fiż-żona ta' produzzjoni u/jew joriġinaw minn operazzjoni ta' ħidma preċedenti. Il-proċess ta' produzzjoni kollu (trobbija u produzzjoni tal-ħalib, koagulazzjoni, trattament tal-ħalib koagulat, iffurmar, tisfija, tmelliħ u maturazzjoni) irid jitwettaq ġewwa ż-żona speċifikata fil-punt 4. Il-ġobon jista' jinbiegħ għall-konsum kemm sħiħ kif ukoll imqatta', f'porzjonijiet jew ippakkjat bil-lest. Il-qtugħ f'porzjonijiet u l-ippakkjar bil-lest jistgħu jsiru anke barra miż-żona ġeografika tal-produzzjoni. Il-marka tal-konformità tikkonsisti fit-twaħħil fil-fażi qabel il-kummerċjalizzazzjoni tat-tikketta stampata (ta' dijametru minn 14-il cm sa 27 cm) u f'marka mwaħħla f'nofs wieħed mill-uċuħ ta' kull forma bit-tqegħid ta' timbru intaljat apposta, li juri l-logo tad-DOP u l-ittra S għal prodott semixaħmi. Il-prodott ikun jista' jiġi kkumerċjalizzat biss wara li jiġi mmarkat u ttikkettat b'dan il-mod bid-Denominazzjoni ta' Oriġini Protetta "Toma Piemontese". Tista' tintuża kolla tal-ikel biex titwaħħal it-tikketta stampata. Il-marka tal-ġobon tad-DOP "Toma Piemontese" tikkonsisti minn baqra stilizzata ta' lewn blu bil-kliem "Toma Piemontese" miktubin bl-abjad, b'ċirku madwarhom bil-kuluri tal-bandiera Taljana. Il-marka tal-oriġini tikkonsisti minn timbru tal-plastik u fuqu, fin-nofs, hemm ras ta' baqra li fiha "T" stilizzata; fuq in-naħa tax-xellug tal-istampa għandu jiġi indikat il-kodiċi alfanumeriku li jiddistingwi l-produttur, indikat b'ittra kbira tal-alfabett u numru b'żewġ ċifri. Fil-każ tat-"Toma Piemontese" semixaħmi, fuq il-logo u fin-nofs għandha tidher "S" kbira, fi spazju apposta għaliha. Fit-tikketta stampata, fin-nofs hemm il-logo tad-DOP "Toma Piemontese" u fil-bordura ħadra taċ-ċirku ta' barra hemm il-kitba "Toma Piemontese DOP". Fil-każ tat-"Toma Piemontese" semixaħmi għandha tidher ukoll il-kelma "Semigrasso". L-istess logo għandu jidher ukoll fuq il-prodott f'porzjonijiet. Meta l-prodott jinbiegħ f'porzjonijiet jew ippakkjat bil-lest, il-logo tal-Ġobon tad-DOP "Toma Piemontese" u l-logo tal-Ġobon tad-DOP "Toma Piemontese" semixaħmi jistgħu jiġu riprodotti bl-abjad u l-iswed. Iż-żona tal-oriġini tal-ħalib, tal-produzzjoni u tal-maturazzjoni tal-ġobon "Toma Piemontese" tinkludi t-territorju amministrattiv tal-provinċji ta': Novara, Vercelli, Biella, Torino, Cuneo, Verbania Cusio Ossola, kif ukoll il-muniċipalitajiet ta' Monastero Bormida, Roccaverano, Mombaldone, Olmo Gentile u Serole fil-provinċja ta' Asti, u l-muniċipalitajiet ta' Acqui Terme, Terzo, Bistagno, Ponti u Denice fil-provinċja ta' Alessandria It-territorju definit huwa kkaratterizzat minn ħafna xita mqassma tajjeb, b'valuri bejn 800 u 1 500 mm kull sena li jilħqu l-minimu fix-xitwa, il-massimu fir-rebbiegħa u massimi sekondarji fis-sajf u fil-ħarifa. Fit-territorju hemm disponibbiltà ta' tisqija konsiderevoli fil-pjanuri. Il-kundizzjonijiet tat-temp flimkien mas-sigħat ta' xemx partikolari (il-valur assolut medju annwali huwa reġistrat għal 5,4 sigħat kuljum, b'massimu ta' 8,4 sigħat kuljum f'Lulju u minimu ta' 3,5 sigħat kuljum f'Novembru u Diċembru) u l-karatteristiċi tal-ħamrija, joħolqu taħlita unika fl-Ewropa. Dawn il-karatteristiċi tal-ħamrija u tal-klima jaffettwaw il-karatteristiċi tal-għalf, li jkun suġġett għal stress termali u tal-ilma li jiffaċilita tkabbir produttiv u sostanzjuż. Il-mergħat u l-bwar u l-kultivazzjonijiet tal-għalf ġeneralment ikollhom abbundanza partikolari ta' sikrana, nifel u ħxejjex u legumi oħra ta' kwalità bħax-xnien. Il-kwalità tal-għalf tippermetti produzzjoni eċċellenti ta' ħalib li tirriżulta f'ġobnijiet b'togħmiet uniċi. Dawn il-kundizzjonijiet partikolari jiffavorixxu wkoll il-benessri tal-annimali mrobbija flimkien mal-kundizzjonijiet ta' għajxien tagħhom. Il-kapaċità partikolari tal-produttur fl-operazzjoni tal-qsim tal-baqta hija importanti biex tinkiseb il-konsistenza t-tajba tal-ġobon, li għandha tkun ratba u b'toqob żgħar u mifruxa. Il-ġobon huwa kkaratterizzat minn struttura tal-qalba ratba b'toqob żgħar u mifruxa. Ir-rabta bejn il-kundizzjonijiet klimatiċi partikolari, jiġifieri ħafna xita, umdità relattivament għolja fl-arja u sigħat ta' xemx partikolari, hija kkumplimentata mill-kapaċità tal-produtturi, li jagħmlu l-aħjar użu minn dawn il-kundizzjonijiet. Huwa għalhekk li t-"Toma Piemontese" laħaq l-ogħla livell tal-potenzjalità taż-żona ta' produzzjoni ddefinita f'varjetà ta' ġobon li l-karatteristika essenzjali tiegħu hija l-irtubija partikolari tal-qalba. Il-kapaċità partikolari tal-produttur, waqt il-qsim tal-baqta mingħajr tisjir jew b'tisjir parzjali u ħafif, tippermetti li l-ġobon jiġi f'forma ta' frak li joħolqu armonija perfetta bejn il-massa tal-ġobon u x-xorrox. Barra minn hekk, il-maturazzjoni partikolari, li tradizzjonalment issir f'għerien naturali jew f'ambjenti adattati kkaratterizzati minn livell għoli ħafna ta' umdità, tippermetti li anke f'din il-fażi tinżamm l-irtubija tal-qalba. (it-tieni subparagrafu tal-Artikolu 6(1) ta' dan ir-Regolament) It-test sħiħ tal-ispeċifikazzjoni tal-prodott jinsab fuq is-sit web li ġej: http://www.politicheagricole.it/flex/cm/pages/ServeBLOB.php/L/IT/IDPagina/3335 billi żżur il-paġna uffiċjali tal-Ministeru tal-Politika Agrikola, Alimentari u l-Forestrija (www.politicheagricole.it) u tagħfas fuq "Prodotti DOP e IGP" (fin-naħa ta' fuq fil-lemin tal-iskrin), u wara fuq "Prodotti DOP, IGP e STG" (fil-ġenb, fuq in-naħa tax-xellug tal-iskrin) u fl-aħħar tagħfas fuq "Disciplinari di produzione all'esame dell'UE".
Extracted from C_315_2016.html